Jegyzőkönyv

2017. július 3. napján 13,30 órakor a Gősfa Faluház helyiségében megtartott rendkívüli nyilvános képviselő-testületi ülésről.

**Jelen vannak**: Farkas Tiborné polgármester

 Hessel Ferencné képviselő

 Horváth Edit képviselő

 Dr. Horváth Renáta igazgatási ügyintéző

**Igazoltan távol:** Vincze Istvánné alpolgármester

 Szabó Gyuláné képviselő

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre.Tájékoztatta a képviselőket, hogy a képviselő–testületi ülés összehívására Gősfa Község Önkormányzati Képviselő–testületének az önkormányzat Szervezeti és Működési Szabályzatáról szóló 1/2015 (I.7.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Farkas Tiborné polgármester a képviselő-testületi ülés összehívására okot adó sürgős, halasztást nem tűrő esetként az önkormányzat működőképességének megőrzése érdekében az önhibájukon kívül hátrányos helyzetben lévő önkormányzatok támogatására vonatkozó pályázat benyújtásának ügyét jelölte meg.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **Pályázat benyújtása önhibájukon kívül hátrányos helyzetben lévő önkormányzatok támogatására
Előadó: Farkas Tiborné polgármester**
2. **Egyebek**

**Napirend tárgyalása:**

1. **Pályázat benyújtása önhibájukon kívül hátrányos helyzetben lévő önkormányzatok támogatására
Előadó: Farkas Tiborné polgármester**

**Farkas Tiborné polgármester:** Ismertette önhibájukon kívül hátrányos helyzetben lévő önkormányzatok támogatására vonatkozó pályázat igénylésének és elbírálásának feltételeit. Indítványozta, hogy Gősfa Község Önkormányzata nyújtson be pályázatot az előbbiekben ismertetett feltételek alapján. Kérte a képviselőket mondják el véleményüket, tegyék meg javaslataikat.

Kérdés, hozzászólás a napirenddel kapcsolatosan nem hangzott el, az ülést levezető polgármester a napirend tárgyalását lezárta, megállapította, hogy az ülés határozatképes, a jelenlévő képviselő-testület tagok száma 3 fő, majd szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 3 igen egyhangú szavazattal az alábbi határozatot hozta:

# Gősfa Község Önkormányzati Képviselő-testületének22/2017. (VII.3.) számú határozata

Gősfa Község Önkormányzati Képviselő-testülete pályázatot nyújt be a Magyarország 2017. évi központi költségvetéséről szóló 2016. évi XC. törvény 3. melléklet I. 7. pont és a III.1. szerint a "a megyei önkormányzatok rendkívüli támogatására és a települési önkormányzatok rendkívül önkormányzati támogatására (ennek keretében a rendkívüli szociális támogatásra)" felhívás 1.b) pontjára a működőképesség megőrzése érdekében.

A képviselő-testület felhatalmazza a polgármestert a pályázat határidőre történő benyújtására.

 **Határidő: 2017. július 5.**

 **Felelős: Farkas Tiborné polgármester**

1. **Egyebek**
* **Beiskolázási támogatás**
**Előadó: Farkas Tiborné polgármester**

**Farkas Tiborné polgármester:** Tájékoztatta a képviselő-testületet a 2017. évi szociális normatíva alakulásáról.Elmondta, hogyvéleménye szerint a tavalyi évhez hasonlóan az óvodásoknak 4.000 Ft-ot, általános iskolások részére 8.000 Ft-ot, a középiskolások részére 12.000 Ft-ot felsőfokú tanintézmények nappali tagozatos hallgatói részére14.000 Ft-ot biztosítson az Önkormányzat 2017. évben.

**Horváth Edit képviselő:** Egyetért**.**

**Farkas Tiborné polgármester:** Indítványozta, hogy Gősfa közigazgatási területén állandó lakcímmel rendelkező óvodáskorú gyermekek részére 4000 Ft összegű óvodáztatási támogatást, az általános iskolás gyermekek részére 8.000 Ft, középiskolás diákok részére 12.000 Ft, felsőfokú nappali tanulmányokat folytató hallgatók 14.000 Ft összegű támogatást nyújtson az Önkormányzat 2017. évben.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 3 fő majd szavazásra bocsátotta a napirend tárgyában elhangzott indítványt

Gősfa Község Önkormányzati Képviselő-testülete 3 igen, egyhangú szavazattal a következő határozatot hozta:

# Gősfa Község Önkormányzati Képviselő-testületének23/2017. (VII.3.) számú határozata

Gősfa Község Önkormányzati Képviselő-testülete 2017. évben az óvodások gyermekek részére óvodáztatási támogatás címén 4.000 Ft, általános iskolás tanulók részére beiskolázási támogatás címen 8.000 Ft, a középiskolás diákok részére 12.000 Ft beiskolázási támogatás címen, a felsőfokú nappali rendszerű tanulmányokat folytató hallgatók részére 14.000 Ft beiskolázási támogatást, állapít meg a községben állandó bejelentett lakcímmel rendelkező lakosok részére. A képviselő-testület felkéri a polgármestert a tankönyvtámogatások folyósítására.

 **Határidő: 2016. szeptember 31.**

 **Felelős: Farkas Tiborné polgármester**

* **Támogatás nyújtása az Országos Mentőszolgálat Alapítvány részére
Előadó: Farkas Tiborné polgármester**

**Farkas Tiborné polgármester:** Elmondta, hogy a**z** Országos Mentőszolgálat Alapítványtólfelhívták. A Zalaegerszegi Mentőállomásnak nagy szüksége lenne motoros szívóra és infúziós pumpára, ezek összértéke megközelítőleg 800.000. Ft, amely finanszírozásához támogatást kérnek. Kérte a képviselőket mondják el véleményüket.

**Hessel Ferencné képviselő:** Javasolta, hogy adjanak 50.000. Ft támogatást.

További kérdés, hozzászólás nem hangzott el.

**Farkas Tiborné polgármester:** Indítványozta, hogy az Önkormányzat nyújtson 50.000. Ft vissza nem térítendő támogatást a Országos Mentőszolgálat Alapítványrészére a Zalaegerszegi Mentőállomás mentéstechnikai eszközeinek finanszírozására.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 3 igen egyhangú szavazattal a következő határozatot hozta:

# Gősfa Község Önkormányzati Képviselő-testületének24/2017. (VII.3.) számú határozata

Gősfa Község Önkormányzati Képviselő-testülete az Országos Mentőszolgálat Alapítvány (székhelye: 1182 Budapest, Királyhágó u. 70.; adószáma: 18252831-2-43) részére 50.000. Ft vissza nem térítendő támogatást nyújt a Zalaegerszegi Mentőállomás mentéstechnikai eszközeinek finanszírozására. A képviselő-testület felhatalmazza a polgármestert a támogatói szerződés aláírására, valamint a támogatás folyósítására.

 **Határidő: azonnal**

 **Felelős: Farkas Tiborné polgármester**

Ezt követően **az ülést levezető** **polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester megköszönte a megjelenést és az képviselő-testület nyilvános ülését 14,30 órakor bezárta.

**K.m.f.**

 **Farkas Tiborné Szita Gabriella
 polgármester jegyző**